নিরাপত্তা বাড়ল শুভেন্দু অধিকারীর, কারণ কী?

ওয়েবডেস্ক- সারা দেশে শুভেন্দু অধিকারীর (Subhendu Adhikari) নিরাপত্তা (Security) বাড়ানো‌ হল। রাজ্যে তিনি জেড ক্যাটাগরির (Z Category)  নিরাপত্তা পেতেন। রাজ্যর বাইরে ওয়াই ক্যাটাগরি (Y Category)   নিরাপত্তা পেতেন। এখন থেকে সারা দেশে জেড ক্যাটাগরির নিরাপত্তা পাবেন। রাজ্যে তার নিরাপত্তা রক্ষীর সংখ্যাও বাড়ানো হয়েছে। ২০২০ সালে শুভেন্দু বিজেপিতে যোগ দেন। তারপর থেকেই জেট ক্যাটাগড়ি নিরাপত্তা পেয়ে থাকেন।

উত্তরবঙ্গে বিপর্যস্ত পরিস্থিতি খতিয়ে দেখতে গিয়ে হামলার মুখে পড়েন মালদার উত্তরের সাংসদ খগেন মুর্মু, শরীরে ভয়ঙ্কর আঘাত পান তিনি। তাঁর চোখের নীচের হাড় ভেঙে গিয়েছে। হাসপাতালে চিকিৎসাধীন। অপরদিকে হামলার শিকার হন শিলিগুড়ির বিধায়ক শঙ্কর ঘোষ। তার পরেই কুমারগ্রামে ত্রাণ বিলি করতে গিয়ে একই পরিস্থিতির শিকার হন কুমারগ্রামের বিজেপির বিধায়ক মনোজ ওঁরাও। এর পরে বিরোধী দলনেতা শুভেন্দু অধিকারীর নিরাপত্তা ব্যবস্থা নিয়ে নতুন করে চিন্তা ভাবনা শুরু করে কেন্দ্রীয় স্বরাষ্ট্রমন্ত্রক। এর মধ্যেই কয়েক সপ্তাহ আগেই কোচবিহারে সফরের সময় শুভেন্দুর গাড়িকে ঘিরে উত্তেজনা তৈরি হয়েছিল। যার জেরে তিনি নিজেও অভিযোগ করেছিলেন প্রাণঘাতী আক্রমণের প্রচেষ্টা চলছে। এই সব কিছু বিবেচনা করেই শুভেন্দু অধিকারীর নিরাপত্তা বাড়ানো হল।

আরও পড়ুন- ভোটের আগে ‘গীতা’র আশ্রয়ে বঙ্গ BJP! ব্রিগেডে কী প্ল্যান RSS-এর?

২০২০ সালে শুভেন্দু তৃণমূল ছেড়ে বিজেপিতে আসেন। তখনই তাঁকে ওয়াই প্লাস নিরাপত্তা দেওয়া হয়। রাজ্যজুড়ে বিভিন্ন হামলার পর তাঁকে দেওয়া হয় জেড ক্যাটাগরির সিকিউরিটি। কিন্তু অভিযোগ, পশ্চিমবঙ্গের বাইরে গেলে সর্বত্র সে পর্যায়ের সুরক্ষা মিলত না। এমনকি মহারাষ্ট্র, ঝাড়খণ্ড বা দিল্লিতে রাজনৈতিক কর্মসূচিতে যোগ দেওয়ার সময়ও তাঁর নিরাপত্তা কমানো থাকত। সেই ঘাটতিই এবার পূরণ করল কেন্দ্র সরকার।

দেখুন আরও খবর-